
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 131
                                                                din 27 iulie 2017
              privind încetarea dreptului de folosinţă gratuită asupra unui teren, 

         atribuit conform Legii nr. 15/2003

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18.131/06.07.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că, urmare a analizării cererii formulate de petenții MAIOR IOAN și soția acestuia MAIOR ADRIANA - ANGELICA, înregistrată la Municipiul Sighişoara sub nr. 18.855/13.07.2017, se impune încetarea dreptului de folosinţă gratuită asupra terenului (lotul nr. 4), situat în Municipiul Sighişoara, str. LA LEU nr. 9, atribuit prin Hotărârea Consiliului Local Sighişoara nr. 69/24.05.2007 (în mod eronat fiind menționat în cuprinsul hotărârii de consiliu prenumele Mihai), motivat de faptul că a fost înstrăinată, prin donaţie, construcţia edificată pe acest teren; 

Având în vedere prevederile Legii nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare;

Având în vedere prevederile Normelor metodologice de aplicare a Legii nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare, aprobate prin Hotărârea Guvernului României nr. 896/2003;

Având în vedere Raportul de specialitate al Direcţiei Administrarea Patrimoniului, înregistrat cu nr. 18.130/06.07.2017, prin care se propune încetarea dreptului de folosinţă gratuită asupra terenului (lotul nr. 4), situat în Municipiul Sighişoara, str. LA LEU nr. 9, menţionat mai sus, îndeplinindu-se în acest sens prevederile legale; 
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. “c” şi alin. (9), art. 45 alin. (3) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

       H O T Ă RĂ Ş T E:
Art. 1. Se aprobă încetarea dreptului de folosinţă gratuită constituit în favoarea numitului Maior Ioan, cu domiciliul actual în Municipiul Sighişoara, sat Albești (Com. Albești), str. Ariei nr. 24, jud. Mureș, asupra lotului de teren nr. 4, în suprafaţă de 365,50 mp. (suprafață măsurată de 352 mp.), situat în Municipiul Sighişoara, str. LA LEU nr. 9, înscris în C.F. nr. 55100 (nr. C.F. vechi 11212, sub nr. cad. vechi 1227/4 şi nr. top. 3355/4) nr. cad/nr. top. 55100, motivat de faptul că a fost înstrăinată, prin donaţie, construcţia edificată pe acest teren.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare - Direcţia Economică şi Direcţia Administrarea Patrimoniului din cadrul Municipiului Sighişoara.

Art. 3. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  1 ex. Maior Ioan şi soţia Maior Adriana - Angelica.
10 ex. 

B.A.

